Partioneuvoston syyskokous

Tervetuloa partioneuvoston syyskokoukseen!

“Mutta älä silloinkaan vielä hellitä, koska vyöryvät aallot ovat viimeisellä sadalla metrillä aivan yhtä vaarallisia kuin nekin, joita väistelit ulapalla kuuden kilometrin päässä rannasta.” B-P-lainaus Tie onneen –kirjasta on vähän dramaattinen tässä asiayhteydessä. Haluan sillä kuitenkin korostaa, että viimeisessäkin kokouksessamme on tärkeitä ja vaikuttavia asioita. Tämä ei ole kumileimaisinkokous.

Lähetekeskustelut alkaa olla käyty ja paino kokouksessa onkin päätöksissä. Oikeastaan nämä päätökset ovat aloituksia: strategian viimeistely luo kehikkoa seuraavalle kuudelle vuodelle, työntekijäorganisaation uudistus muuttaa lippukuntien tukemisen tapaa, hiilineutraalin partion suunnitelma on avaus kestävämpään partioon ja tietysti hallitusvaaleissa valitaan seuraavien vuosien avaintekijöitä Suomen Partiolaisille.

Kokoonnutaan siis diginä yhteen jättämään partio parhaassa mahdollisessa kunnossa seuraavalle hallitukselle ja partioneuvostolle.

Valoa marraskuuhunne toivottaen,

Pauli Engblom, partioneuvoston puheenjohtaja

Suomen Partiolaisten hallitus kutsuu **partioneuvoston syyskokouksen** koolle 28.-29.11.2020. Hallitus päätti kokouksen koolle kutsumisesta kokouksessaan 5.11.2020.

Partioneuvoston syyskokous

Partioneuvoston syyskokous järjestetään kaksipäiväisenä Partioasemalla, osoitteessa Töölönkatu 55, 00250 Helsinki. Hallitus kuitenkin suosittelee voimakkaasti, että kaikki osallistuvat kokoukseen etänä Covid19-pandemian leviämisen rajoittamiseksi. Partioneuvoston syyskokous toteutetaan Teams-kokouksena.

Esityslista julkaistaan osoitteessa [www.partio.fi/partioneuvosto](http://www.partio.fi/partioneuvosto). Partioneuvoston syyskokous striimataan.

Kokouksen suunniteltu aikataulu on seuraava:

Lauantai 28.11.2020

**Klo 10.00 Partioneuvoston syyskokous**

§ 45 - § 54

**Klo 12.30 Tauko**

**Klo 13.30 Partioneuvoston syyskokous**

§ 55 - § 57

**Klo 15.00 Tauko**

**Klo 15.30 Partioneuvoston syyskokous**

§ 58 - § 62

**Klo 18.00-19.30 Iltaohjelma**

Sunnuntai 29.11.2020

**Klo 10.00 Partioneuvoston syyskokous**

§ 63 - § 66

**Klo 12.30 Tauko**

**Klo 13.30 Partioneuvoston syyskokous**

§ 67 - § 70

**Klo 15.00 Partioneuvoston syyskokous päättyy**

Teams-iltakoulu

Hallituksen ja partioneuvoston yhteinen Teams-iltakoulu järjestetään ennen partioneuvoston syyskokousta 19.11.2020 klo 18.00-20.00. Iltakoulussa keskustellaan henkilöstöorganisaatiouudistuksesta (klo 18-19) ja Hiilineutraali partio 2030 -suunnitelmasta ( klo 19-20). Iltakoulussa testataan myös kokouksessa käytössä olevaa äänestysjärjestelmää. Linkki: [Teams-iltakoulu](https://teams.microsoft.com/l/meetup-join/19%3ameeting_OTZiZDJkNTUtYTc3MS00MDI0LWI4M2UtYjRhMDU1MGExMDEz%40thread.v2/0?context=%7b%22Tid%22%3a%224721e731-b843-4f2d-9db0-d98197eeca06%22%2c%22Oid%22%3a%2223f7fbfa-3b98-48c3-845d-282ffbb48245%22%7d)

Iltakoulu on tarkoitettu Suomen Partiolaisten hallitukselle ja partioneuvoston jäsenille sekä niille varajäsenille, jotka osallistuvat partioneuvoston syyskokoukseen. Huom. koska iltakoulussa käsitellään dokumentteja, siihen suositellaan osallistumaan tietokoneella. Iltakoulu nauhoitetaan, ja se on saatavilla partioneuvoston Teams-työskentelytilassa syyskokoukseen saakka.

Ilmoittaudu Kuksassa 20.11.2020 mennessä

Ilmoittaudu partioneuvoston syyskokoukseen Kuksassa: <https://kuksa.partio.fi/Kotisivut/login.aspx?Id=35569>